**Toni Eskelinen** (s. 18. tammikuuta 1995 Oulu) on suomalainen jääkiekkomaalivahti, joka pelaa Mestis-joukkue Rovaniemen Kiekossa.

Ura
---

### Seuraura

Eskelinen aloitti jääkiekon 6-vuotiaana Kiekko-Ketuissa. Hän siirtyi juniorina sittemmin Oulun Kärppiin. Oulun Kärpät 46 ry palkitsi Eskelisen D-1-juniori-iässä tammikuun 2009 kuukauden juniorina. Kaudella 2011–2012 hän kantoi suurimman osan Kärppien B-nuorten torjuntavastuusta ja oli viemässä joukkuetta B-nuorten SM-sarjan välieriin saakka. Kärpät hävisi kuitenkin pronssiottelun vieraissa Turun Palloseuralle lukemin 4–3.

Kaudeksi 2012–2013 Eskelinen nimettiin niin ikään Kärppien SM-liigajoukkueen kolmosmaalivahdiksi. Hän toimi Kärppien luukkumaalivahtina ensimmäisen kerran 10. lokakuuta 2012 Turun Palloseuraa vastaan ja sai hoitaa syyskaudella samaa virkaa sekä Johan Backlundin että Tomi Karhusen oltua sivussa peleistä. Eskelinen teki ensimmäiset luistimenpiirtonsa SM-liigaottelussa 26. helmikuuta 2013 Helsingin IFK:ta vastaan, jolloin hän sai jääaikaa kuusi sekuntia. Kaudella 2013–2014 Eskelinen torjui Kärppien A-nuorille SM-hopeaa. Hän toimi 11 SM-liigaottelussa Kärppien luukkuvahtina ja esiintyi myös yhdessä ottelussa maalinsuulla.

Eskelinen siirtyi kaudeksi 2014–2015 2+1-vuotisella sopimuksella Pelicansiin. Hän aloitti joukkueen kolmosmaalivahtina A-nuorissa, mutta nousi Jere Myllyniemen syyskautisen loukkaantumisen myötä Pelicansin kakkosmaalivahdiksi. Eskelinen puki kauden aikana kaikkiaan 37 SM-liigaotteluun, mutta hän ei saanut kuitenkaan peliaikaa, vaan Janne Juvonen pelasi lähes kaikki loppukauden ottelut. Kaudella 2015–2016 Eskelinen jäi ilman peliaikaa koko Pelicansin organisaatiossa (SM-liigajoukkue, A-nuoret, yhteistyöjoukkue Heinolan Peliitat Mestiksessä), joten hänen sopimuksensa purettiin marraskuussa 2015, jolloin Eskelinen siirtyi try-outille Mestiksen nousijajoukkue Rovaniemen Kiekkoon. Neljän ottelun jälkeen hän sai loppukauden jatkosopimuksen. Eskelinen toimi lähinnä joukkueen kakkosmaalivahtina Paavo Hölsälle ja pelasi 15 runkosarjaottelua, kuten myös kaudella 2016–2017, jolloin hän pelasi 13 runkosarjaottelua.

Lokakuussa 2017 Eskelinen siirtyi loppukauden 2017–2018 kattavalla sopimuksella Norjan toiseksi korkeimmalla sarjatasolla 1. divisjonissa pelaavan Grüner Ishockeyn joukkueeseen oltuaan alkukauden ilman sopimusta. Helmikuussa 2018 hän palasi kuitenkin loppukauden sopimuksella RoKin Mestis-joukkueen paitaan.

### Maajoukkueura

Eskelinen on pelannut yhden poikien maaottelun.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2012–2013 | Kärpät | A-SM | 21 |  |  |  | 1120 |  | 0 | 3.05 | 89,4 | 2 |  |  |  |  |  | 3.02 | 90,9 |
|  | Kärpät | SM-liiga | 1 | 0 | 0 | 0 | 0 | 0 | 0 | 0.00 | 100 | – | – | – | – | – | – | – | – |
| 2013–2014 | Kärpät | A-SM | 21 |  |  |  |  | 59 |  | 2.99 | 89,1 | 12 |  |  |  | 36 |  | 3.13 | 88,7 |
|  | Kärpät | SM-liiga | 1 | 0 | 0 | 0 | 0 | 0 | 0 | 0.00 | 100 | – | – | – | – | – | – | – | – |
| 2014–2015 | Pelicans | A-SM | 16 |  |  |  |  | 51 |  | 3.62 | 85,2 | – | – | – | – | – | – | – | – |
| 2015–2016 | RoKi | Mestis | 15 |  |  |  | 883 | 52 | 2 | 3.53 | 88,5 | – | – | – | – | – | – | – | – |
| 2016–2017 | RoKi | Mestis | 13 |  |  |  | 728 | 42 | 0 | 3.47 | 88,8 | – | – | – | – | – | – | – | – |
| 2017–2018 | Grüner Ishockey | Norja I | 20 |  |  |  |  |  |  | 3.90 | 88,3 | – | – | – | – | – | – | – | – |
|  | RoKi | Mestis | 3 |  |  |  | 146 | 12 | 0 | 4.00 | 84,4 | – | – | – | – | – | – | – | – |

Lähteet
-------

* Toni Eskelinen The Internet Hockey Databasessa (englanniksi)
* Toni Eskelinen *Elite Prospects*. Everysport Media Group AB.  (englanniksi)

### Viitteet

1. ↑  Eskelinen Toni – Oulun Kärpät
2. 1 2  ESKELINEN Toni, 33 | Oulun Kärpät A-nuoret[vanhentunut linkki]
3. 1 2 3 4  Toni Eskelinen *Elite Prospects*. Everysport Media Group AB.  (englanniksi)
4. ↑  KUUKAUDEN JUNIORI, OULUN KÄRPÄT 46 RY  10.1.2009. Junnut.com.  Arkistoitu 25.8.2011. Viitattu 28.2.2013.
5. ↑  Kuki, Mika: SM-liigakausi alkaa Raksilassa torstaina *radiocity.fi*.  2.5.2012. Oulu:  Bauer Media Oy.  Arkistoitu 21.9.2013. Viitattu 28.2.2013.
6. ↑  Tilastot – Liiga *liiga.fi*.  10.10.2012. Jääkiekon SM-liiga Oy. Viitattu 28.2.2013.
7. ↑  Tilastot – Liiga *liiga.fi*.  26.2.2013. Jääkiekon SM-liiga Oy. Viitattu 28.2.2013.
8. ↑  Pelicansille kolme vahvistusta *Jatkoaika.com*.  15.5.2014. Jatkoaika r.y. Viitattu 17.7.2014.
9. ↑  Toni Eskelinen The Internet Hockey Databasessa (englanniksi)
10. ↑  RoKin miehistössä liikehdintää – kaksi sisään, yksi ulos *Jatkoaika.com*.  9.11.2015. Jatkoaika r.y. Viitattu 27.11.2015.
11. ↑  Toni Eskelinen jatkaa RoKissa loppukauden *Jatkoaika.com*.  27.11.2015. Jatkoaika r.y. Viitattu 27.11.2015.
12. ↑  GrünerHockey Twitterissä *twitter.com*.  27.11.2015. Grüner Ishockey IL. Viitattu 18.10.2017. (norjaksi)
13. ↑  Tänään ja perjantaina kotiottelut – maalivahti Toni Eskelinen palaa RoKiin *rokihockey.fi*.  7.2.2018. RoKi Hockey Oy.  Arkistoitu 8.2.2018. Viitattu 7.2.2018.